बीएसपी कर्मियों ने सीखे योग से बीमारियों को दूर करने के गुर
भिलाई|बीएसपी के क्रीड़ा, एसआरजी विभाग तथा इस्पात क्लब, रिसाली सेक्टर के संयुक्त तत्वावधान में योग शिविर का आयोजन किया गया। जिसमें योग शिक्षक आरपी शर्मा द्वारा योग का प्रशिक्षण दिया गया। इसके अलावा उन्होंने विभिन्न बीमारियों का योग से इलाज के उपाय बताए और विभिन्न योगासन के द्वारा योगाभ्यास भी करवाया। रिसाली सेक्टर एवं आसपास के क्षेत्र के निवासियों ने बड़ी संख्या में उपस्थित होकर इस योग शिविर का लाभ लिया। इस शिविर को लेकर लोगों में काफी उत्साह दिखा और इस तरह के आयोजन नियमित रूप से कराने की आवश्यकता बताई।
hin_Deva hin_Deva